**ВОВЕД**

1. **ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ**

Постојните важечки прописи кои ја регулираат областа на идентификацијата и регистрацијата на животните во Република Северна Македонија се пропишани во Законот за идентификација и регистрација на животните (“Службен весник на Република Македонија” бр. 95/12, 27/14, 149/15 и 53/16“). Агенцијата за храна и ветеринарство на Република Северна Македонија е надлежна институција за спроведување на Законот за идентификација и регистрација на животните.

Постоечкиот Закон за идентификација и регистрација на животните го уредува начинот на идентификација и регистрација на фармските животни и други животни. Во законот се опишани средствата за идентификација поединечно за сите видови на фармски и други животни, како и начинот на нивната регистрација во Електронската база на податоци. Податоците се внесуваат во информациониот систем на Агенцијата за храна и ветеринарство (ИСАХВ) кој ги содржи сите податоци за животните, вид на животно, пол, раса, дата на раѓање, дата на престанок и причина за престанок, податоци за движењата на животните, податоци за здравствена заштита на животните и друго. ИСАХВ содржи и податоци за одгледувачот на животните, име и презиме, адреса на живеење, ЕМБГ и вид на животни кои ги одгледува.

Заради понатамошно унапредување на системот за идентификација и регистрација на животните се јави потреба за изменување и дополнување на постоечкиот Закон за идентификација и регистрација на животните е. Имено, со постоечкиот Закон за идентификација и регистрација на животните не е пропишан начинот на идентификацијата и регистрација на животните од видот копитари.

Во врска со погоре наведеното, а поради појава на заразно заболување кај животните од видот копитари ИАК (инфективна анемија кај копитари), се наметна потреба од понатамошно уредување на начинот на идентификација и регистрација на истите заради следење на состојбата со болеста. Предлог Законот за изменување и дополнувањата на Законот за идентификација и регистрација на животните е изготвен во насока да се изврши дополнување на начинот и постапката за идентификација на копитарите, како и нивно регистрирање во ИСАХВ.

**II. ЦЕЛИ, НАЧЕЛА И ОСНОВНИ РЕШЕНИЈА**

Предлог Законот за изменување и дополнување на Законот за идентификација и регистрација на животните има за цел да ја доуреди идентификацијата и регистрацијата на сите видови на домашни животни, особено копитарите.

Основни начела на кои се заснова законот се:

• законитост;

• заштита на јавниот интерес;

• обезбедување на соодветен степен на идентификација и регистрација на животните.

• увид во бројната состојба и распространетоста на копитарите на територија на РМ,

• сузбивање на заразни болести.

**III.ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Со Предлог Законот за изменување и дополнување на Законот за идентификација и регистрација на животните не се предвидени дополнителни финансиски оптоварувања на Буџетот на Република Северна Македонија.

**IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Средствата за спроведување на овој закон се на товар на одгледувачите на животни. Одгледувачите ќе треба да изводјат средства за идентификација и регистрација на животните во нивна сопственост. Во првата година од измената на законот, идентификацијата на копитарите ќе биде на товар на Агенцијата за храна и ветеринарство, а средствата ќе се обезбедат согласно Буџетот на Агенцијата за храна и ветеринарство, односно Програмата за користење на средтсва за здравстевна заштита на животните за тековната година.

**ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ИДЕНТИФИКАЦИЈА И РЕГИСТРАЦИЈА НА ЖИВОТНИТЕ**

Во Законот за идентификација и регистрација на животните („Службен весник на Република Македонија” бр.95/12, 27/14, 149/15 и 53/16,), во членот 1 по зборот „фармските“ се додаваат зборовите „животни, копитарите.“

Во членот 2 по зборовите „фармски животни“ се става запирка и се додава зборот „копитари”, и по зборот „фармски” се даваат зборовите „животни, копитари.“

Во членот 3 став (2) точка 7) по зборот „сертификат“ се додава зборовите „за свињи, копитари, овци и кози, пчелни семејства и други животни.”

1. Во членот 9 став (1) по зборот „животни” се додаваат зборовите „и копитари”
2. Ставовите (6) и (7) се бришат.
3. Ставовите (8), (9) и (10) стануваат ставови (6), (7) и (8).
4. Во став (8) кој станува став (6) по зборот „фармски“ се додаваат зборовите „животни, копитари.“

Во членот 10 по зборовите „фармски животни“ се става запирка и се додава зборот „копитари”

Член 6

(1) Во членот 11 став (1) по зборот „фармски” се додаваат зборовите “животни, копитари”, бројот „8” се заменува со бројот „7” и зборот „прописот” се брише, ставот (7), се менува со став (6).

(2) Во ставот (2) по зборот „животни” се додава сврзникот „и” и зборот „копитарите”

(3) Во ставот 3 по зборот „говеда” се додава сврзникот „и” и зборот „копитари”, точката на крајот од реченицата се брише и се додаваат зборовите „за животни од видот говеда, односно 30 дена за животни од видот копитари.”

(4) Ставот (4) се брише.

(5) Ставовите (5), (6) и (7) стануваат ставови (4), (5) и (6).

Член 7

1. Во членот 12 став (1) точка 4) алинејата 2 се брише.
2. По точка 4) се додава нова точка 5) која гласи:

„ 5) за секој копитар:

* Микорочип во согласност со ИСО стандардите 11784 и 11785”
1. Точките 5) и 6) стануваат точки 6) и 7).

Член 8

1. Во членот 13 став (1) по зборот „животни“ се става запирка и се додава зборот „копитари”, зборовите „во случај кога тоа е потребно и практично изводливо, односно кога животните може да претставуваат закана за здравјето на луѓето и животните” се бришат.
2. Во ставот (2) зборот „Одгледувачи” се заменува со зборот „Одгледувачите”.

Член 9

По членот 15 се додаваат два нови члена 15-а и 15-б кои гласат:

„Член 15-а

Идентификација и регистрација на копитари

1. Oдгледувачот на копитари треба да ги идентификува животните на своето одгледувалиште со средства за идентификација согласно член 12 став (5) точка 1) на овој закон, во рок кој не е подолг од 12 месеци од нивното раѓање, но во секој случај пред животните да го напуштат одгледувалиштето.
2. Доколку средството за идентификација станало нечитливо, одгледувачот треба во рок од седум дена да побара замена на средствто за идентификација и да го идентификува животното во рок од 30 дена. Податоците од заменетото средство за идентификација треба да се внесат во регистарот на одгледувалиштето и во Електронската база на податоци на начин кој овозможува идентификација на предходната ознака на животното.
3. По исклучок од став (1) на овој член копитарите наменети за културни и спортски настани, со исклучок на саеми и изложби, може да се идентификуваат на начин кој ќе овозможи внесување и следење на животното во системот за идентификација и регистрација на животни кој треба да биде одобрен од страна на Агенцијата.
4. Директорот на Агенцијата ги пропишува начинот на идентификација и регистрација на животните од видот копитари.”

„Член 15-б

Здравствен сертификат

1. За секое идентификувано животно од видот копитари, Агенцијата издава здравствен сертификат доколку животното ги исполнува условите од Член 58 од Законот за ветеринарно здравство. Здравствениот сертификат се издава на барање на сопственикот/одгледувачот пред животното да го напушти одгледувалиштето и има важност од 3 дена од неговото издавање.
2. При секое движење на копитари, животното треба да е придружено со здравствен сертификат согласно став (1) на овој член.
3. Директорот на Агенцијата ги пропишува формата и содржината на здравствениот сертификат како и начинот за негово издавање.”

Член 10

1. Во член 20 став (1) по зборот „фармско” се додаваат зборовите „животно, копитар”.
2. Во став (1) алинеја 3 сврзникот „и”, а на крајот од реченицата се става запирка.
3. По алинеја три се додава нова алинеја четири која гласи:

„ – копитари во рок од 30 дена, и”

1. Алинеја четири станува алинеја пет.

Член 21

Во член 21 се додава по став (1) се додава нов став (6) кој гласи:

„(6) По исклучок од став (1) на овој член, во случај на појава на особено опасни болести кои го загрозуваат здравјето на луѓето и животните, директорот на агенцијата за храна и ветеринарство може да наради дел од трошоците за идентификација и регистрација на одделни видови животни да бидат на терет на буџетот на Република Северна Македонија. Трошоците за овие активности можат да бидат и до 100% од реално потребните трошоци за поведување на активностите.“

Член 11

1. Во член 24 став (3) по точка 2) се додава нова точка 3) која гласи:

„3) да издаде здравствен сертификат за копитари во рок од 24 часа по усменото барање на одгледувачот, согласно Правилникот за условите за ставање во промет на одделни видови животни и начинот на вршење на официјални контроли при ставање во промет на животни”.

1. Во точка 3) која станува точка 4) зборот „пет дена” се заменува со зборовите „48 часа”.
2. Точките 4) и 5) стануваат точки 5) и 6).

Член 12

Во членот 25 став (1) зборовите „кози и свињи,” се заменуваат со зборовите „кози, свињи и копитари”.

Член 13

1. Во членот 32 став (1) по бројот „15,” се додаваат броевите „15-а, 15-б,”.
2. Во ставот (3) по бројот „15,” се додаваат броевите „15-а, 15-б,”.
3. Во ставот (4) по бројот „15,” се додаваат броевите „15-а, 15-б,”.
4. Во ставот (6) по бројот „14,” се додаваат броевите „15-а, 15-б,”.

Член 14

Во членот 35 став (1) точка 2) по зборот „животни” се додава сврзникот „и” и се додава зборот „копитари”.

Член 15

1. Во членот 36 став (1) по точка 8) се додава нова точка 9) која гласи:

„ 9) не го идентификува копитарот (член 15-а, став (1)).”

1. Точките 9), 10), 11), 12), 13) и 14) стануваат точки 10), 11), 12), 13), 14) и 15).

Член 16

(1) Во членот 37 став (1) по точка 14) се додава нова точка 15) која гласи:

„15) не издаде здравствен сертификат за копитари во рок од 24 часа (член 24 став (3) точка 3)”

(2) Во точка 15) која станува точка 16) зборовите „точка 3)” се заменува со зборовите „точка 4)”

(3) Во точка 16) која станува точка 17) зборовите „точка 4” се заменува со зборовите „точка 5”

(4) Во точка 17) кој станувува точка 18) зборовите „точка 5” се заменуваат со зборовите „точка 6”

Член 17

Се овластува Законодавно-правната комисија на Собранието на Република Северна Македонија да утврди пречистен текст на Законот за идентификација и регистрација на животни.

Член 18

Овој закон влегува во сила осмиот ден од денот на објавувањето во “Службен весник на Република Северна Македонија“.

**ОБРАЗЛОЖЕНИЕ НА ПРЕДЛОГ ЗА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ИДЕНТИФИКАЦИЈА И РЕГИСТРАЦИЈА НА ЖИВОТНИТЕ**

1. **ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ**

 Со Законот за идентификација и регистрација на животните се пропишуваат начините на кои се врши идентификација на сите видови на фармски и други животни, како и процесот на нивна регистрација во Електронската база на податоци на Агенцијата за храна и ветеринарство. Во постоечкиот закон не е опфатен начинот на идентификација и регистрација на животните од видот копитари.

Во предлог Законот за изменување и дополнување на Законот за идентификација и регистрација на животните, се утврдува законска рамка за спроведување на процесот на идентификација и регистрирање на сите животни од видот копитари на територија на државата, регистрација на сите одгледувалишта на животни од видот копитари, со цел водење на евиденција на бројноста и распростанетоста на популацијата на овие животни во Република Северна Македонија Македонија.

Со воспоставување на оваа мерка се очекува сите животни од видот на копитари кои се идентификувани, како и нивните сопственици на животни да бидат внесени и регистрирани во ИСАХВ.

Крајната цел на законот е преку идентификацијата на копитарите да се зајакнеконтролата при појавувањето на заразни болести кај копитарите.

Надлежен орган за спроведување на управните и стручните работи од Законот за изменување и дополнување на Законот за идентификација и регистрација на животните е Агенцијата за храна и ветеринарство.

Спроведувањето на законот и ефектите од истиот ќе се врши континуирано од страна на релевантните сектори и одделенија во Агенцијата за храна и ветеринарство како и преку комуникација со јавноста преку остварување на средби, контакти и интервјуа и со сите останати засегнатите страни и институции.

II. **МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Решенијата содржани во одредбите Законот за изменувањето и дополнувањето на Законот за идентификација и регистрација на животните имаат за крјна цел ефикасна идентификација и регистрација на копитарите и огледувалиштата на кои има копитари и се меѓусебно поврзани.

III. **ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со Законот за изменувањето и дополнувањето на Законот за идентификација и регистрација на животните се унапредува системот за идентификација и регистрација на животните, особено идентификацијата на копитарите.

**ОДРЕДБИ ОД ЗАКОНОТ ЗА ИДЕНТИФИКАЦИЈА И РЕГИСТРАЦИЈА НА ЖИВОТНИТЕ ШТО СЕ МЕНУВААТ**

Член 1

Предмет на законот

Со овој закон се уредува системот за идентификацијата и регистрацијата на фармските животни, копитарите и другите животни.

Член 2

Примена на законот

Овој закон се применува на фармски животни, копитари и други животни и на одгледувалишта на кои се одгледуваат фармски животни, копирари и други животни согласно овој закон.

Член 3

Дефиниции

1. Поимите дефинирани со Законот за ветеринарно здравство и Законот за безбедност на храната се применуваат и во овој закон, доколку со овој закон не се поинаку дефинирани.
2. Одделни поими употребени во овој закон го имаат следново значење:
3. ”Фармско животно” е животно од видот говеда, вклучувајќи ги видовите биволи (Bubalus bubalis) и бизони (Bison bison), свињи (животни од фамилијата *Suidae)* со исклучок на диви свињи и овци и кози кои се одгледуваат на одгледувалиште;
4. ”Друго животно” е животно кое не е опфатено со терминот фармско животно;
5. „Одгледувач” е правно или физичко лице кое е сопственик на фармско или друго животно или било кое лице овластено од сопственикот и одговорно за чување на животните, дури и привремено;
6. „Одгледувалиште” е објект, градба или во случај на отворено, место, во кое животните опфатени со овој закон се чуваат, одгледуваат или држат вклучително и добиточни пазари;
7. „Регистар на одгледувалиште” е посебен регистар за секој вид животно кој содржи податоци за одгледувалиштето, одгледувачот, животните и промените кои се случуваат на одгледувалиштето, утврдени со овој закон;
8. „Централна електронска база на податоци за идентификација и регистрација на животни” е централна база на податоци во која се внесуваат податоци за регистрираните одгледувалишта, одгледувачот, животните на одгледувалиштата, промените кои се случуваат на одгледувалиштата и други податоци утврдени со овој закон;
9. „Документи за движење”: се пасошот за говеда и домашни миленици и Ветеринарно – здравствениот сертификат за копитари и други животни согласно Законот за ветеринарно здравство со кои животните се придружени при нивното движење.
10. „Пчелно семејство„ е рој од пчели на восочно саќе во пчелно живеалиште (кошница, трмка и друго) кое се состои од една матица, пчели работнички во текот на целата година и трутови во текот на производната сезона;
11. „Средства за идентификација“ се ушни маркици, тетоважи, средства за електронска идентификација и други средства за индивидуална или групна идентификација на животните; и
12. Регистерски Број на Одгледувалиште (РБО) е единствен регистерски број на одгледувалиштето доделен од Агенцијата за храна и ветеринарство со кој одгледувалиштето се идентификува;
13. „Копитари“ се домашни животни од видовите *equine* и *asinine* или нивен подмладок добиен со нивно вкрстување.
14. „Превозник“ е секое физичко или правно лице кое врши превоз на животни за сопствени потреби или за потреби на трета страна.

Член 9

Регистрација на одгледувалиштa

1. Одгледувачот на фармски животни и копитари, со исклучок на превозниците треба да го регистрира своето одгледувалиште.
2. Одгледувачот на други животни, со исклучок на превозниците и одгледувачи на домашни миленици, треба да го регистрира своето одгледувалиште само во случај кога тоа е потребно и практично изводливо и кога животните може да претставуваат закана за здравјето на луѓето и животните.
3. Одгледувачите од ставовите (1) и (2) од овој член, до Агенцијата доставуваат барање за регистрирање на одгледувалиштето на животни.
4. Врз основа на поднесеното барање од став (3) на овој член, Агенцијата издава единствен регистарски број на одгледувалиштето и карта за идентификација на одгледувалиштето.
5. По регистрацијата, секоја промена на податоците во однос на одгледувалиштето и одгледувачот треба да биде пријавена до Агенцијата во рок од 25 дена.
6. Одгледувачите на фармски животни, копитари и други животни Агенцијата ги евидентира во Електронската база на податоци при што особено се внесуваат следните податоци: единствен регистарски број на одгледувалиштето, име и презиме, матичен број на граѓанинот, адреса на живеење и телефонски број.
7. Личните податоци од регистарот од став (8) на овој член се чува најмалку три години од денот на напуштање на последното животно на одгледувалиштето.
8. Директорот на Агенцијата ги пропишува начинот за регистрација, формата и содржината на образецот на барањето за регистрирање на одгледувалишта, формата и содржината на картата за идентификација на одгледувалиштето, начинот за пријавување и евидентирање на промените на одгледувалиштето и одгледувачот, како и видовите на други животни од ставот (2) од овој член.

Член 10

Документ за движење

При движење фармските животни, копитарите и другите животни треба да бидат придружени со документ за движење, кој служи и за пријавување на движењето во Електронската база на податоци.

Член 11

Електронска база на податоци

(1) Агенцијата воспоставува и води Електронската база на податоци во која се внесуваат податоци за одгледувалиштата и одгледувачите на фармски животни, копитари и други животни, податоците од член 9 став (7) на овој закон, податоци за животните, податоци за движењата на животните, податоци за пописот на одредени видови животни и други податоци утврдени во став (7) на овој член.

(2) Одгледувачот треба да ја извести Агенцијата за движењата на фармските животни и копитарите во и од одгледувалиштето, вклучително со датумите на овие настани и податоци за животните, во рок од седум дена откако настанот се случил.

(3) За животните од видот говеда и копитари покрај податоците од став (2) на овој член, одгледувачот треба да ја извести Агенцијата и за секое раѓање и угинување на животни на одгледувалиштето во рок од седум дена за животни од видот говеда, односно 30 дена за животни од видот копитари.

(4) Oдгледувалиштето треба да остане регистрирано во Електронската база на податоци најмалку три последователни години од денот на напуштање на последното животно на одгледувалиштето.

(5) Податоците во Електронската база на податоци се чуваат најмалку три години и тоа:

- за животните, од денот на угинување, колење или извоз; и

- за одгледувалиштата, од денот на напуштање на последното животно на одгледувалиштето.

(6) Директорот на Агенцијата ја пропишува содржината и начинот на водење на Електронската база на податоци за одделните видови животни, податоците кои одгледувачот треба да ги достави до Агенцијата за одделните видови животни како и начинот за известување до Електронската база на податоци.

Член 12

Средства за идентификација на животни

1. Животните треба да бидат идентификувани со средства за идентификација, и тоа:

 1) за секое животно од видот говеда со:

* ушни маркици, или
* електронско средство за идентификација;

2) за секое животно од видовите овци и кози со:

* електронски средства за идентификација,
* ушни маркици, или
* алтернативни средства;

3) за секое животно од видот свињи со ушна маркица или тетоважа на левата страна од телото, при што левата страна од телото на животното не смее да содржи други ознаки;

4) за секој домашен миленик со:

- микрочип во согласност со ИСО стандардите 11784 и 11785, и

5) за секој копитар

- микрочип во согласност со ИСО стандардите 11784 и 11785, и

6) за пчеларници со идентификациска табла на одгледувалиште; и

7) со средства за идентификација на други видови животни.

(2) Средствата за идентификација не смеат да се злоупотребуваат, да се отстрануваат или заменуваат без дозвола на Агенцијата.

(3) Директорот на Агенцијата го пропишува изгледот и податоците кои ги содржат средствата за идентификација од став (1) од овој член, како и другите барања кои средствата за идентификација треба да ги исполнат за одделни видови на животни.

Член 13

Регистар на одгледувалишта

1. Одгледувачите на фармски животни, копитари и на други животни, треба да води и тековно да надополнува регистар на одгледувалиште, рачно или електронски кој ги содржи сите податоци за одгледувалиштето и животните утврдени согласно прописот од став (7) на овој член.
2. Одгледувачите на животни од видот свињи, овци и кози и пчели, а доколку е потребно заради унапредување на системот за идентификација и регистрација на животните или потреби за здравствена заштита на животните и одгледувачите на други видови животни, треба да извршат попис на животните на нивното одгледувалиште и податоците да ги внесат во регистарот на одгледувалиште.
3. Податоците од извршениот попис од став (2) на овој член, одгледувачот треба да ги достави до Електронската база на податоци во рок од 30 дена.
4. Регистарот на одгледувалиште треба да е достапен на барање на Агенцијата.
5. Податоците од регистарот на одгледувалиштето се чуваат во период кој не смее да е пократок од три години.
6. По исклучок од став (1) од овој член, директорот на Агенцијата може за одгледувалиштата на овци и кози да одобри регистарот на одгледувалиште да биде факултативен штом Електронската база на податоци, ќе биде оперативна.
7. Директорот на Агенцијата ја пропишува формата, содржината и начинот на водење на регистарот на одгледувалишта за оделните видови на фармски животни и на други животни, начинот, содржината и зачестеноста на вршење на пописот од став (2) на овој член и начинот на пријавување до Агенцијата.

Член 20

Идентификација и регистрација при увоз

1. Секое увезено фармско животно, копитар и друго животно за кои во Република Македонија се спроведува систем за идентификација и регистрација, кое го поминало ветеринарниот преглед на граничната ветеринарната инспекција, треба да се идентификува во првото одгледувалиште на истовар согласно овој закон и да се внесе во системот за идентификација и регистрација на животнтите и тоа за:
* говеда во рок од 20 дена;
* овци и кози во рок од 14 дена;
* свињи во рок од 30 дена;
* копитари во рок од 30 дена и
* кучиња во рок од 30 дена.
1. Во случај на увоз на животни од земји членки на Европската Унија и доколку животните се обележани на начин и средства кои се користат во Република Северна Македонија, животните ги задржуваат оригиналните средства за идентификација при што во случај на животни од видот говеда Агенцијата издава пасош за говеда*.*
2. Оригиналната идентификација воспоставена од земјата на потекло треба да се регистрира во Електронската база на податоци.
3. По исклучок од став (1) на овој член, животното кое е наменето за колење не се идентификува доколку директно се превезува од граничен премин до кланицата и се заколе во рок од:
* 20 дена по извршените ветеринарни контроли од став (1) на овој член, за животни од видот говеда;
* пет дена по извршените ветеринарни контроли од став (1) на овој член, за животни од видот овци и кози; и
* 30 дена по извршените ветеринарни контроли од став (1) на овој член, за животни од видот свињи.
1. Во случај на увоз на говеда од земја членка на Европската Унија, пасошот кој го следи животното се предава на надлежниот орган на земјата членка извозничка.
2. При увоз на животни од земја членка на Европската Унија која применува систем на електронска идентификација, треба да се потврди дека индивидуалниот број на електронската идентификација и карактеристиките на употребеното средство се наведени во соодветниот сертификат.

Член 24

Овластени ветеринарни друштва

1. Спроведувањето на системот за идентификацијата и регистрацијата на животните го вршат ветеринарни друштва кои се овластени од Агенцијата и имаат склучено договори со одгледувачите на животни согласно Законот за ветеринарно здравство.
2. Овластените ветеринарни друштва од став (1) на овој член треба да се одобрени од Агенцијата и да работат согласно Законот за ветеринарно здравство.
3. Овластените ветеринарни друштва се должни:
4. да го идентификуваат новороденото теле и да ги внесат податоците во електронската база на податоци веднаш, но не подоцна од 20 дена од денот на раѓањето на животното;
5. да издаде пасош за говедото во рок од 14 дена од регистрацијата на раѓањето на телето, односно во случај на увоз од извршената идентификација согласно член 19 став (1) од овој закон а во случај на увоз од земја членка на Европската унија согласно член 19 став (2) од овој закон од денот на регистрацијата во електронската база на податоци;
6. да издаде здравствен сертификат за копитари во рок од 24 часа по усменото барање на одгледувачот, согласно Правилникот за условите за ставање во промет на одделни видови животни и начинот на вршење на официјални контроли при ставање во промет на животни.
7. да ги внесуваат податоците во Електронската база на податоци и доставуваат документите до Агенцијата за промените на одгледувалиштата и животните веднаш, но не подоцна од 48 часа дена од приемот на податоците и тоа:

 - за животни: идентификување на животни, движење, угинување и слично и

 - за одгледувалиште: промена на податоци на одгледувалиште, регистрација на ново одгледувалиште, попис на одгледувалиште, прекин на работа на одгледувалиште и друго;

1. да ги изготвуват и предадат документите од системот за идентификација и регистрација на животните до одгледувачот, документи за движење, регистар на одгледувалиште, легитимација за одгледувалиште, привремениот документ за движење и друго, во рок од десет дена; и
2. совесно да ги чува и води евиденција за средствата за идентификација и на другите документи од системот за идентификација и регистрација на животните.
3. Овластените ветеринарни друштва не смеат да ги злоупотребуваат средствата за идентификација, Електронската база на податоци и други документи или материјали кои произлегуваат од системот за идентификација и регистрација на животнтие како и да ги надминуваат овластувањата согласно овој член.